Diit 5
Pal kɛ kui̱ ga̱ŋ
(Dit Dee-bid)
1
Liŋ rieetkä lö Kuoth Nhial,
liŋ jɔw pärädä.
2
Liŋ wieedä Kuäärä kä Kuothdä,
kɛ ɣöö palä ni ji̱.
3
La liŋi palä kɛ runwaŋ
lö Kuoth Nhial,
ni ciaŋ kɛ runwaŋ la
la̱rä ji̱ tin göörä,
kä la liɛpä luɔcdiɛn.
4
Kɛ ɣöö /ciɛ ji̱n Kuoth mi
nhɔk ni nyuɔɔn,
kä /ci mi jiääk dëë te kɛɛl kɛ ji̱.
5
Kä /ci gua̱n liakä
dëë cuɔ̱ŋ nhiamdu,
kɛ ɣöö lo̱ki ji̱ la̱t jiäkni diaal.
6
Kä la tɔ̱ɔ̱ŋi ji̱ ka̱a̱cni diaal,
kä lo̱ki na̱a̱k nath kɛnɛ ji̱ mɛɛtdä.
7
Kä kɛ kui̱ nhök in thil pek,
ɣän bä ben pal ni luaakdu.
Bä rɔ ben ka̱m mua̱a̱l ni rɛy luaakdu,
min rɛl rɔ kɛ luth.
8
Bo̱th ɣä lö Kuoth Nhial
rɛy gɔɔyädu,
kɛ ɣöö ŋuan ji̱ tɛ̈rä,
bo̱th ɣä kɛ duɔ̱ɔ̱pdu min cuŋ.
9
Kɛ ɣöö thilɛ thuɔ̱k mi latkɛn ɛ,
te ni da̱k lɔɔcdiɛn,
ce̱t rölkiɛn nikɛ kɔ̱a̱k kunyä,
kä mɛt kɛn ni naath.
10
Kämni dueriɛn nikɛ lö Kuoth,
kä ɛ ca̱a̱pkiɛn ku pɛn ni wi̱i̱diɛn.
Kɛ ɣöö ŋuan dueerkiɛn, woc kɛ,
kɛ ɣöö cikɛ luɔ̱c ni rɔ̱ ji̱.
11
Duundɛ ɣöö ɛ nɛy diaal
tin guɔ̱ɔ̱rkɛ
ji̱ jëkɛ tɛ̈th lɔaac,
kä ala ki̱t nikɛn kɛ tɛ̈th lɔaac.
Gaŋkɛ, kɛ ɣöö nɛy tin
ŋa̱thkɛ ciötdu,
bi lo̱ckiɛn tɛɛth kɛ ji̱.
12
Kɛ ɣöö ɛ puc lö Kuoth Nhial
la pothi ji̱ cuŋni,
la kum nhökdu kɛ ce̱tnikɛ ko̱t.
